Ego, in Dei nomine, Ubertus dono Deo et sanctis apostolis ejus Petro et Paulo et ad locum Cluniacum, pro anima uxoris meæ Letburgis, aliquid de rebus meis quæ sunt sitæ in pago Matisconense, in villa Curtilis, videlicet mansum indominicatum cum omnibus apenditiis suis, et servum, nomine Seirannum, cum uxore et infantibus suis, et in villa Misiriaco dimidiam partem meam, et in villam Civionem quodcumque visus sum habere, totum ad inquirendum; ut faciant rectores jam dicti loci a die presenti quicquid facere voluerint, sine ulla contradictione. Qui autem contradicere vel calumpniare voluerit, primitus iram Dei incurrat et cum Dathan et Abiron sit in inferno, et cum eis qui dixerunt Domino Deo: «Recede a nobis»; insuper et auri libras V componat, et detestabilis permaneat, cum stipulatione subnixa. Actum Cluniaco publice. S. Uberti, qui fieri et firmare rogavit. S. Arnaldi. S. Warini. S. Framerii. S. Rotlandi. Data per manus Teudbaldi, regnante Hugone.